MINISTERUL ADMINISTRATIEI SI INTERNELOR
 
ORDIN
pentru aprobarea Metodologiei de autorizare a persoanelor care efectuează lucrări
în domeniul apărării împotriva incendiilor
 

Având în vedere prevederile art. 51 alin. (2) din Legea nr. 307/2006 privind apărarea împotriva incendiilor, cu modificările ulterioare, ale art. 11 lit. v) din Regulamentul de organizare si functionare a Inspectoratului General pentru Situatii de Urgentă, aprobat prin Hotărârea Guvernului nr. 1.490/2004, cu modificările ulterioare, si ale Hotărârii Guvernului nr. 259/2005 privind înfiintarea si stabilirea atributiilor Centrului National pentru Securitate la Incendiu si Protectie Civilă,
în considerarea dispozitiilor Ordonantei de urgentă a Guvernului nr. 49/2009 privind libertatea de stabilire a prestatorilor de servicii si libertatea de a furniza servicii în România,
în temeiul art. 7 alin. (4) din Ordonanta de urgentă a Guvernului nr. 30/2007 privind organizarea si functionarea Ministerului Administratiei si Internelor, aprobată cu modificări prin Legea nr. 15/2008, cu modificările si completările ulterioare,
ministrul administratiei si internelor emite următorul ordin:
Art. 1. - Se aprobă Metodologia de autorizare a persoanelor care efectuează lucrări în domeniul apărării împotriva incendiilor, prevăzută în anexa care face parte integrantă din prezentul ordin.
Art. 2. - Inspectoratul General pentru Situatii de Urgentă, prin Centrul National pentru Securitate la Incendiu si Protectie Civilă si prin inspectoratele pentru situatii de urgentă judetene si al municipiului Bucuresti, urmăreste punerea în aplicare a prevederilor prezentului ordin.
Art. 3. - (1) Prezentul ordin se publică în Monitorul Oficial al României, Partea I.

(2) La data intrării în vigoare a prezentului ordin se abrogă Ordinul ministrului internelor si reformei administrative nr. 252/2007 pentru aprobarea Metodologiei de atestare a persoanelor care proiectează, execută, verifică, întretin si/sau repară sisteme si instalatii de apărare împotriva incendiilor, efectuează lucrări de termoprotectie si ignifugare, de verificare, întretinere si reparare a autospecialelor si/sau a altor mijloace tehnice destinate apărării împotriva incendiilor, publicat în Monitorul Oficial al României, Partea I, nr. 588 din 27 august 2007.
 
Ministrul administratiei si internelor,
Vasile Blaga
 
Bucuresti, 6 aprilie 2010.
Nr. 87.
 

ANEXĂ
 
 
METODOLOGIE
de autorizare a persoanelor care efectuează lucrări în domeniul apărării împotriva incendiilor
 
CAPITOLUL I

Dispozitii generale
 

Art. 1. - (1) Prezenta metodologie stabileste cadrul de desfăsurare a activitătii de autorizare a persoanelor care efectuează lucrări în domeniul apărării împotriva incendiilor.
(2) Fac obiectul autorizării potrivit prezentei metodologii următoarele lucrări:
a) proiectarea sistemelor si instalatiilor de semnalizare, alarmare si alertare în caz de incendiu;
b) instalarea si întretinerea sistemelor si instalatiilor de semnalizare, alarmare si alertare în caz de incendiu;
c) proiectarea sistemelor si instalatiilor de limitare si stingere a incendiilor;
d) instalarea si întretinerea sistemelor si instalatiilor de limitare si stingere a incendiilor, cu exceptia celor care contin anumite gaze fluorurate cu efect de seră;
e) termoprotectie cu vopsele termospumante;
f) termoprotectie cu produse de torcretare;
g) ignifugarea materialelor combustibile;
h) întretinerea instalatiilor speciale din compunerea autospecialelor destinate apărării împotriva incendiilor;
i) verificarea, reîncărcarea si repararea stingătoarelor de incendiu, cu exceptia celor care contin anumite gaze fluorurate cu efect de seră.
(3) Autorizarea persoanelor care efectuează lucrări în domeniul apărării împotriva incendiilor, altele decât cele prevăzute la alin. (2), se face prin metodologii specifice, aprobate în conditiile legii.
Art. 2. - În sensul prezentei metodologii, termenii si expresiile de mai jos au următoarele semnificatii:
a) autorizatie - document emis de Centrul National pentru Securitate la Incendiu si Protectie Civilă care dă dreptul titularului să efectueze lucrările în domeniul apărării împotriva incendiilor prevăzute de art. 1 alin. (2);
b) persoane - persoane juridice, persoane fizice autorizate, întreprinderi individuale si întreprinderi familiale;
c) personal - angajati ai persoanelor juridice, membri ai întreprinderilor individuale si întreprinderilor familiale, precum si persoane fizice autorizate, care detin un certificat de competentă
profesională pentru unul sau mai multe dintre domeniile de autorizare prevăzute la art. 1 alin. (2);
d) certificat de competentă profesională - document care atestă pregătirea profesională în domeniul pentru care se solicită autorizare.
Art. 3. -Autorizarea persoanelor care efectuează lucrări în domeniul apărării împotriva incendiilor, denumită în continuare autorizare, se realizează contra cost, pe baza tarifelor stabilite potrivit art. 5 alin. (2) din Hotărârea Guvernului nr. 259/2005 privind înfiintarea si stabilirea atributiilor Centrului National pentru Securitate la Incendiu si Protectie Civilă.
 

CAPITOLUL II 

Desfăsurarea activitătii de autorizare a persoanelor
 

Art. 4. - (1) Autorizarea se solicită în scris, pentru fiecare dintre lucrările prevăzute la art. 1 alin. (2), la Centrul National pentru Securitate la Incendiu si Protectie Civilă, denumit în continuare Centrul National, unitate specializată din structura Inspectoratului General pentru Situatii de Urgentă, denumit în continuare Inspectoratul General.
(2) în cazul persoanei juridice, autorizarea se solicită pentru fiecare filială a acesteia, constituită potrivit legii, care urmează să efectueze lucrări în domeniul apărării împotriva incendiilor.
(3) Autorizatia se acordă pe o perioadă nedeterminată.
(4) Modelul cererii de autorizare este prevăzut în anexa nr. 1. 
Art. 5. - (1) Cererea de autorizare trebuie însotită de următoarele documente:
a) copie de pe certificatul de înregistrare emis de oficiul registrului comertului;
b) certificat constatator emis cu cel mult 30 de zile înaintea solicitării autorizării de oficiul registrului comertului în baza Legii nr. 26/1990 privind registrul comertului, republicată, cu modificările si completările ulterioare, din care să reiasă înregistrarea uneia sau mai multor activităti pentru care se solicită autorizarea, conform Listei codurilor CAEN prevăzute în anexa nr. 2;
c) lista cu personalul semnată si stampilată de solicitant;
d) copii de pe certificatul/certificatele de competentă profesională pentru ocupatii specifice, care respectă Lista ocupatiilor specifice prevăzută în anexa nr. 3;
e) Lista mijloacelor tehnice din dotare, semnată si stampilată de solicitant, întocmită conform anexei nr. 4, cu precizarea seriilor aparatelor din dotare;
f) buletine de verificare metrologică sau certificate de etalonare emise de laboratoare autorizate metrologic pentru mijloacele de măsurare din dotare, supuse controlului metrologic legal;
g) procedura de lucru specifică activitătii pentru care se solicită autorizarea, care respectă structura-cadru prevăzută în anexa nr. 5, semnată si stampilată de solicitant, sau, atunci când există un sistem de management al calitătii pe domeniul pentru care se solicită autorizarea, dovada din care să rezulte implementarea acestuia si procedura de lucru aferentă;
h) copie de pe autorizatia emisă de Inspectia de Stat pentru Controlul Cazanelor, Recipientelor sub Presiune si Instalatiilor de Ridicat - ISCIR pentru efectuarea activitătilor de umplere, reparare, verificare tehnică, scoatere din uz si casare a recipientelor-butelii stingătoare de incendiu, în cazul persoanelor care solicită autorizarea pentru efectuarea lucrărilor de verificare, reîncărcare si reparare a stingătoarelorde incendiu;
i) dovada achitării contravalorii prestărilor de servicii.
(2) În cazul institutiilor/autoritătilor publice, situatiile prevăzute la alin. (1) lit. a) si b) se dovedesc prin prezentarea unor documente echivalente.
(3) Prin prezentarea certificatelor de competentă profesională prevăzute la alin. (1) lit. d), persoanele care solicită
autorizarea trebuie să facă dovada că personalul acoperă toate unitătile de competentă specifice.
(4) Dotarea cu mijloace tehnice, dovedită potrivit alin. (1) lit. e), trebuie să respecte următoarele reguli:
a) generale:
1. să fie asigurată pe întreaga perioadă de autorizare a persoanei;
2. mijloacele tehnice nu trebuie să fie de tip hobby sau destinate uzului casnic/gospodăresc;
b) specifice:
1. să fie asigurată pentru fiecare sucursală, în cazul persoanelor juridice;
2. să fie asigurată pentru fiecare punct de lucru, în cazul în care se solicită autorizarea pentru efectuarea lucrărilor de verificare, reîncărcare si reparare a stingătoarelorde incendiu.
Art. 6. - (1) Cererile se înregistrează în ordinea primirii lor.
(2) în termen de 5 zile de la înregistrarea cererii de autorizare, solicitantului i se trimite o confirmare, care trebuie să contină următoarele:
a) informatii privind completarea documentelor care însotesc cererea de autorizare, dacă este cazul;
b) comunicarea termenului de procesare a cererii de autorizare si a datei de la care începe să curgă: data înregistrării cererii de autorizare sau, după caz, data primirii documentatiei complete;
c) căile de atac;
d) mentiunea privind autorizarea tacită, în cazul depăsirii termenului de procesare a cererii.
(3) Documentele solicitate suplimentar trebuie să fie depuse în cel mult 45 de zile de la data notificării, în caz contrar cererea se respinge.
Art. 7. - (1) Cererea de autorizare se solutionează de către specialisti din structura de autorizare printr-un referat care cuprinde concluzii si propuneri privind acordarea autorizatiei sau, după caz, respingerea motivată a solicitării; referatul se vizează de către seful structurii de autorizare si se aprobă de către seful Centrului National.
(2) Cererea solicitantului se procesează în cel mult 30 de zile de la data depunerii documentatiei complete. Termenul poate fi prelungit o singură dată, pentru o perioadă de maximum 15 zile, cu conditia notificării solicitantului înainte de expirarea termenului initial. Valabilitatea documentelor depuse initial nu este afectată de prelungirea dispusă de Centrul National.
(3) în cazul în care cererea se respinge, solicitantul trebuie informat cu privire la decizia de respingere, cu precizarea motivelor care au stat la baza luării acestei măsuri.
(4) Modelul autorizatiilor emise de Centrul National este prevăzut în anexa nr. 6.
(5) Evidenta autorizatiilor emise se tine într-un registru special, al cărui model este prevăzut în anexa nr. 7.
(6) Dacă solicitantii nu se prezintă pentru ridicarea autorizatiilor în termen de 6 luni de la data emiterii, acestea se clasează si se îndosariază potrivit reglementărilor în vigoare.
 
CAPITOLUL III
Supravegherea persoanelor autorizate
 

Art. 8. - (1) Persoanele autorizate sunt supuse unei auditări de supraveghere.
(2) Auditul de supraveghere se realizează de Centrul National si/sau de inspectoratele pentru situatii de urgentă judetene, respectiv al municipiului Bucuresti, pe baza unei proceduri de efectuare a auditului aprobată prin ordin al inspectorului general al Inspectoratului General.
(3) în vederea realizării auditului de supraveghere fiecare inspectorat pentru situatii de urgentă judetean, respectiv al municipiului Bucuresti desemnează cel putin 2 specialisti pentru fiecare domeniu de autorizare prevăzut la art. 1 alin. (2). Dupã centralizarea de către Centrul National si aprobarea de către inspectorul general al Inspectoratului General, lista auditorilor desemnati se afisează pe site-ul oficial al Inspectoratului General si al Centrului National.
Art. 9. - (1) Persoanele autorizate trebuie să permită accesul neconditionat al auditorilor în spatiile în care efectuează lucrări în domeniile prevăzute la art. 1 alin. (2), la toate documentele care au stat la baza autorizării, după caz, la documentele de provenientă, certificatele de calitate, declaratiile de conformitate pentru toate mijloacele tehnice din dotare si substantele utilizate si la altele asemenea.
(2) Beneficiarii lucrărilor realizate de persoanele autorizate trebuie să permită accesul neconditionat al auditorilor la toate lucrările efectuate sau aflate în curs de efectuare.
(3) Modul de efectuare a lucrărilor se verifică în cadrul a cel putin 3 lucrări alese de auditor.
Art. 10. - (1) Auditul de supraveghere poate fi planificat sau inopinat.
(2) Auditul de supraveghere planificat se efectuează cel putin o dată la 2 ani si se comunică persoanei autorizate cu cel putin 15 zile înainte de data propusă pentru realizarea acestuia.
(3) Auditul de supraveghere inopinat se execută:
a) în urma reclamatiilor, informărilor si/sau sesizărilor cu privire la lucrările aflate în curs de efectuare sau efectuate de persoana autorizată;
b) pe timpul verificării activitătii auditorilor de către reprezentantii Inspectoratului General, prin structura specializată de supraveghere a pietei.
Art. 11. - (1) în urma auditului de supraveghere se întocmeste un referat de supraveghere, al cărui model este prevăzut în anexa nr. 8 în 3 exemplare, care se distribuie astfel:
a) exemplarul nr. 1, la Centrul National;
b) exemplarul nr. 2, la inspectoratul pentru situatii de urgentă judetean sau al municipiului Bucuresti;
c) exemplarul nr. 3, la persoana auditată.
(2) Referatul de supraveghere se comunică persoanei auditate si Centrului National, după caz, în termen de 15 zile de la data încheierii auditului de supraveghere.
 
CAPITOLUL IV

Suspendarea, retragerea si anularea autorizatiei
 

Art. 12. - (1) în cazul în care, în urma analizării referatului de supraveghere, se constată că persoana auditată nu mai îndeplineste conditiile care au stat la baza acordării autorizatiei, altele decât cele care atrag retragerea acesteia, Centrul National, prin structura de autorizare, întocmeste un raport de suspendare a autorizatiei.
(2) Raportul de suspendare a autorizatiei cuprinde:
a) abaterile constatate;
b) dispozitia de suspendare a autorizatiei;
c) atentionarea persoanei auditate ca în termen de cel mult 30 de zile de la comunicare să remedieze abaterile constatate;
d) căi de atac.
(3) Raportul de suspendare se vizează de către seful structurii de autorizare si se aprobă de către seful Centrului National.
(4) Raportul de suspendare se întocmeste în 3 exemplare, în termen de 10 zile de la data înregistrării referatului de supraveghere la Centrul National, si se comunică în termen de 5 zile de la data întocmirii acestuia:
a) persoanei auditate;
b) inspectoratului pentru situatii de urgentă judetean sau al municipiului Bucuresti.
Art. 13. - Suspendarea autorizatiei încetează dacă, în termenul comunicat, persoana autorizată face dovada îndeplinirii conditiilor de autorizare, prin depunerea la Centrul National a unor documente în acest sens.
Art. 14. - Autorizatia se retrage dacă:
a) se constată efectuarea lucrărilor autorizate cu produse necertificate, neagrementate tehnic si/sau fără marcaj CE;
b) se constată efectuarea lucrărilor autorizate cu alt personal decât cel nominalizat în lista depusă potrivit art. 5 alin. (1) lit. c);
c) persoanele autorizate împiedică ori se sustrag de la efectuarea auditului;
d) în termen de un an, autorizatia a fost suspendată de două ori;
e) se constată că persoana autorizată, pe perioada suspendării, efectuează lucrări în domeniul în care este autorizată;
f) nu se face dovada îndeplinirii conditiilor de autorizare, în termenul comunicat cu ocazia suspendării.
Art.15. - (1) În cazul în care în urma analizării referatului de supraveghere se constată existenta uneia/unora din situatiile prevăzute la art. 14, Centrul National, prin structura de autorizare, întocmeste un raport de retragere a autorizatiei.
(2) Raportul de retragere a autorizatiei cuprinde:
a) abaterile constatate;
b) dispozitia de retragere a autorizatiei;
c) căi de atac.
(3) Raportul de retragere se vizează de către seful structurii de autorizare si se aprobă de către seful Centrului National.
(4) Raportul de retragere se întocmeste în 3 exemplare, în termen de 10 zile de la data înregistrării referatului de supraveghere la Centrul National, si se comunică în termen de 5 zile de la data întocmirii acestuia:
a) persoanei auditate;
b) inspectoratului pentru situatii de urgentă judetean sau al municipiului Bucuresti.
Art. 16. - (1) Persoana căreia i-a fost retrasă autorizatia poate solicita o nouă autorizare numai după expirarea unui an de la data retragerii autorizatiei anterioare.
(2) În cazul în care persoana solicită o nouă autorizare fără respectarea termenului prevăzut la alin. (1), cererea se respinge ca prematură.
(3) Persoana căreia i-a fost retrasă de două ori autorizatia nu mai poate solicita o nouă autorizare.
 

CAPITOLUL V

Preschimbarea autorizatiilor
 

Art. 17. - (1) Preschimbarea autorizatiilor intervine în următoarele situatii:
a) la schimbarea formei juridice de organizare a persoanei autorizate, potrivit Legii nr. 31/1990 privind societătile comerciale, republicată, cu modificările si completările ulterioare;
b) la schimbarea denumirii/numelui persoanei autorizate;
c) la schimbarea sediului social/profesional al persoanei autorizate.
(2) În vederea preschimbării autorizatiei, persoanele trebuie să depună la Centrul National următoarele documente:
a) cerere de preschimbare a autorizatiei, întocmită conform modelului prevăzut în anexa nr. 9;
b) autorizatia în original;
c) documente care justifică necesitatea preschimbării autorizatiei.
 

CAPITOLUL VI

Libera circulatie a serviciilor
 

Art. 18. - (1) Persoanele autorizate stabilite într-un stat membru al Uniunii Europene sau al Spatiului Economic European pot să efectueze lucrările în domeniul apărării împotriva incendiilor, prevăzute la art. 1 alin. (2), în regim transfrontalier în România numai după notificarea prealabilă a
Centrului National pentru fiecare lucrare, conform modelului prevăzut în anexa nr. 10.
(2) Persoanele autorizate într-un stat membru al Uniunii Europene sau al Spatiului Economic European pot să efectueze lucrările în domeniul apărării împotriva incendiilor, prevăzute la art. 1 alin. (2), cu caracter permanent în România numai după notificarea prealabilă a Centrului National, conform modelului prevăzut în anexa nr. 11. Notificarea trebuie însotită de următoarele documente:
a) actul de înregistrare la oficiul registrului comertului, în copie;
b) autorizatia emisă de statul emitent, în copie si în traducere autorizată;
c) lista cu personalul care detine certificate de competentă profesională corespunzătoare, semnată si stampilată de persoana autorizată;
d) certificate de competentă profesională sau documente similare emise de autorităti dintr-un stat membru al Uniunii Europene sau al Spatiului Economic European, în copie si în traducere autorizată;
e) autorizatie echivalentă ca scop cu autorizatia emisă de Inspectia de Stat pentru Controlul Cazanelor, Recipientelor sub Presiune si Instalatiilor de Ridicat - ISCIR pentru efectuarea activitătilor de umplere, reparare, verificare tehnică, scoatere din uz si casare a recipientelor-butelii stingătoare de incendiu, în cazul persoanelor autorizate pentru efectuarea lucrărilor de verificare, reîncărcare si reparare a stingătoarelor de incendiu, în copie si traducere autorizată.
Art. 19. – În cazul în care este necesară verificarea legalitătii documentelor depuse în vederea autorizării, Centrul National contactează autoritătile competente din statul membru al Uniunii Europene sau al Spatiului Economic European în cauză, prin intermediul Sistemului de informare în cadrul pietei interne, în conformitate cu prevederile Ordonantei de urgentă a Guvernului nr. 49/2009 privind libertatea de stabilire a prestatorilor de servicii si libertatea de a furniza servicii în România.
 
CAPITOLUL VII
Obligatii ale persoanei autorizate si căi de atac
 

Art. 20. - Persoanele autorizate au următoarele obligatii: a) să mentină conditiile care au stat la baza autorizării, pe toată durata existentei autorizatiei;
b) să asigure tinerea la zi a evidentei lucrărilor efectuate, în registre speciale, întocmite conform modelelor prevăzute în anexele nr. 12-16;
c) să comunice în scris Centrului National modificările survenite în conditiile care au stat la baza autorizării, în termen de 10 zile de la data producerii acestora, prin transmiterea de documente actualizate.
Art. 21. - Contestarea deciziei de respingere a cererii de autorizare sau de suspendare/retragere a autorizatiei se face conform Legii nr. 554/2004 privind contenciosul administrativ, cu modificările si completările ulterioare.
 

CAPITOLUL VIII
Dispozitii tranzitorii si finale
 

Art. 22. - (1) Certificatele de atestare emise până la data intrării în vigoare a prezentei metodologii sunt valabile până la expirarea termenului de valabilitate.
(2) Persoanele care au fost atestate până la data intrării în vigoare a prezentei metodologii trebuie să respecte conditiile care au stat la baza emiterii certificatelor de atestare.
Art. 23. -Verificarea activitătii auditorilor din inspectoratele pentru situatii de urgentă judetene, respectiv al municipiului Bucuresti si din Centrul National se face de către reprezentantii Inspectoratului General, prin structura specializată de supraveghere a pietei, pe baza procedurii aprobate de inspectorul general al Inspectoratului General.
Art. 24. - Pentru aplicarea prezentei metodologii Centrul National elaborează proceduri specifice, aprobate de inspectorul general al Inspectoratului General.
Art. 25. - Listele cu persoanele autorizate, precum si cele cărora li s-a retras autorizatia se afisează si se actualizează pe site-ul oficial al Inspectoratului General si al Centrului National si/sau se publică în publicatii de specialitate.
Art. 26. - Procedura de autorizare a persoanelor care efectuează lucrări în domeniul apărării împotriva incendiilor poate fi îndeplinită prin intermediul punctului de contact unic electronic, în conformitate cu prevederile Ordonantei de urgentă a Guvernului nr. 49/2009, în termen de 60 de zile de la operationalizarea punctului de contact unic electronic.
Art. 27. - Prevederile prezentei metodologii se completează cu dispozitiile-cadru ale Ordonantei de urgentă a Guvernului nr. 49/2009.
Art. 28. - Anexele nr. 1-16 fac parte integrantă din prezenta metodologie.
 

ANEXA Nr. 1
la metodologie
 
- Model -
 

CERERE DE AUTORIZARE
 

            Către Centrul National pentru Securitate la Incendiu si Protectie Civilă
 

            Subsemnatul/Subsemnata,.............................................., în calitate de.....................al........................................................., persoană juridică/persoană fizică autorizată/întreprindere individuală/întreprindere familială, cu sediul în localitatea.........................., judetul............................., str......................................nr..........., înregistrată la oficiul registrului comertului cu nr. ............................., solicit autorizarea pentru efectuarea lucrărilor de......................................................................................................................
            În sustinerea cererii anexez dosarul tehnic care cuprinde un număr de..........documente, ce atestă îndeplinirea conditiilor si criteriilor prevăzute în Metodologia de autorizare a persoanelor care efectuează lucrări în domeniul apărării împotriva incendiilor, aprobată prin Ordinul ministrului administratiei si internelor nr. 87/2010.
            Declar că am luat cunostintă de obligatiile ce îmi revin potrivit prevederilor Metodologiei de autorizare a persoanelor care efectuează lucrări în domeniul arjărării îmrjotriva incendiilor, arjrobată rjrin Ordinul ministrului administratiei si internelor nr. 87/2010.
 

	Data...................
	Semnătura....................

	 
	LS


ANEXA Nr. 2
la metodologie
 

LISTA CODURILOR CAEN
 

	Domeniul de autorizare
	Coduri CAEN

	Proiectarea sistemelor si instalatiilor de semnalizare, alarmare si alertare în caz de incendiu
	7112 - Activităti de inginerie si consultantă tehnică legate de acestea

	Proiectarea sistemelor si instalatiilor de limitare si stingere a incendiilor
	7112 - Activităti de inginerie si consultantă tehnică legate de acestea

	Instalarea si întretinerea sistemelor si instalatiilor de semnalizare, alarmare si alertare în caz de incendiu
	4321 - Lucrări de instalatii electrice

	Instalarea si întretinerea sistemelor si instalatiilor de limitare si stingere a incendiilor, cu exceptia celor care contin anumite gaze fluorurate cu efect de seră
	4322 - Lucrări de instalatii sanitare, de încălzire si de aer conditionat

	Ignifugarea materialelor combustibile
	4329 - Alte lucrări de instalatii pentru constructii

	Termoprotectie
	4329 - Alte lucrări de instalatii pentru constructii

	Verificarea, reîncărcarea si repararea stingătoarelor de incendiu, cu exceptia celor care contin anumite gaze fluorurate cu efect de seră
	3311 - Repararea articolelor fabricate din metal
4675 - Comert cu ridicata al produselor chimice
4778 - Comert cu amănuntul al altor bunuri noi, în magazine specializate
7120 - Activităti de testări si analize tehnice

	Întretinerea autospecialelor destinate apărării împotriva incendiilor
	4520 - Întretinerea si repararea autovehiculelor 
7120 - Activităti de testări si analize tehnice


 
ANEXA Nr. 3
la metodologie
 

LISTA OCUPATIILOR SPECIFICE

 

	Domeniul de autorizare
	Ocupatia/Cod COR

	Proiectarea sistemelor si instalatiilor de semnalizare, alarmare si alertare în caz de incendiu
	Proiectant sisteme de securitate/214319

	Proiectarea sistemelor si instalatiilor de limitare si stingere a incendiilor
	Proiectant sisteme de securitate/214319

	Instalarea si întretinerea sistemelor si instalatiilor de semnalizare, alarmare si alertare în caz de incendiu
	Inginer sisteme de securitate/214438 si/sau
Tehnician pentru sisteme si instalatii de semnalizare, alarmare si alertare în caz de incendiu/724205
si/sau
Tehnician pentru sisteme de detectie, supraveghere video, control acces/313210

	Instalarea si întretinerea sistemelor si instalatiilor de limitare si stingere a incendiilor, cu exceptia celor care contin anumite gaze fluorurate cu efect de seră
	Tehnician pentru sisteme si instalatii de limitare si stingere a incendiilor/724206

	Ignifugarea materialelor combustibile
	Ignifugator/714107

	Termoprotectie
	Operator termoprotectie/714109

	Verificarea, reîncărcarea si repararea stingătoarelor de incendiu, cu exceptia celor care contin anumite gaze fluorurate cu efect de seră
	Operator în verificarea, reîncărcarea si repararea stingătoarelor de incendiu/723305

	întretinerea autospecialelor destinate apărării împotriva incendiilor
	Operator în verificarea, întretinerea si repararea autospecialelor destinate apărării împotriva incendiilor/723307


 
ANEXA Nr. 4
la metodologie
 

LISTA MIJLOACELOR TEHNICE DIN DOTARE
 

1. Pentru efectuarea lucrărilor de instalare si întretinere a sistemelor si instalatiilor de semnalizare, alarmare si alertare în caz de incendiu
1.1. Multimetru de măsură pentru mărimi electrice diverse - verificat metrologic/etalonat
1.2. Truse de scule tip electronist, electrician etc.
1.3. Masină de găurit portabilă
1.4. Scară, schelă etc.
1.5. Dispozitiv detectie cabluri electrice
1.6. Laptop
2. Pentru efectuarea lucrărilor de instalare si întretinere a sistemelor si instalatiilor de limitare si stingere a incendiilor, cu exceptia celor care contin anumite gaze fluorurate cu efect de seră
2.1. Compresor
2.2. Manometru pentru măsurarea presiunii - verificat metrologic/etalonat
2.3. Aparat de cântărit cu domeniu de măsurare 0-300 kg - verificat metrologic/etalonat
2.4. Generator de sudură cu acetilenă
2.5. Transformator (convertizor) pentru sudură
2.6. Masină de găurit portabilă
2.7. Truse de scule tip lăcătusărie, pentru electrician etc.
2.8. Polizor de banc
2.9. Dispozitiv de tăiat metale cu disc abraziv
2.10. Truse de chei fixe, inelare etc.
3. Pentru efectuarea lucrărilor de termoprotectie cu vopsele termospumante
3.1. Instalatie de sablare
3.2. Instalatie de aplicare a vopselelor cu presiune nominală de minimum 240 atm
3.3. Set duze
3.4. Dispozitiv de determinare a aderentei grundului - verificat metrologic/etalonat
3.5. Aparat electronic de măsurat grosimea stratului uscat de vopsea - verificat metrologic/etalonat
3.6. Aparat de măsurat umiditatea si temperatura suprafetei metalului - verificat metrologic/etalonat
3.7. Dispozitiv de măsurat grosimea stratului umed
3.8. Etaloane pentru grade de curătare
3.9. Dispozitive pentru pregătirea suprafetei-suport - perii mecanice, manuale etc.
4. Pentru efectuarea lucrărilor de termoprotectie cu produse de torcretare
4.1. Instalatie de punere în operă a produsului de torcretare
4.2. Aparat de măsurat umiditatea si temperatura suprafetei metalului - verificat metrologic/etalonat
4.3. Aparat de măsurare a grosimii stratului umed de produs de torcretare
4.4. Dispozitiv de măsurare a aderentei stratului uscat
4.5. Dispozitive pentru pregătirea suprafetei-suport - perii mecanice, manuale etc.
5. Pentru efectuarea lucrărilor de ignifugare a materialelor combustibile
5.1. Instalatie de aplicare a vopselelor - compresor
5.2. Manometru pentru măsurarea presiunii - verificat metrologic/etalonat
5.3. Aparat de cântărit cu domeniu de măsurare 0-10 kg - verificat metrologic/etalonat
5.4. Aparat de măsurat umiditatea lemnului (umidometru) - verificat metrologic/etalonat
5.5. Aparat de măsurat umiditatea si temperatura aerului (termohigrometru) - verificat metrologic/etalonat
5.6. Dispozitive pentru pregătirea suprafetei-suport - perii mecanice, manuale etc.
6. Pentru efectuarea lucrărilor de întretinere a instalatiilor speciale din compunerea autospecialelor destinate apărării împotriva incendiilor
6.1. Macara rulantă de cel putin 5 t/f - verificată metrologic/etalonată
6.2. Palan până la 5 t/f - verificat metrologic/etalonat
6.3. Trusă mecanică auto
6.4. Trusă electrică auto
6.5. Utilaje pentru prelucrări prin aschiere (strung, freză, masină de găurit, polizor)
6.6. Generator de sudură cu acetilenă
6.7. Transformator (convertizor) pentru sudură
6.8. Instalatie de aplicare a vopselelor - compresor
6.9. Manometru pentru măsurarea presiunii - verificat metrologic/etalonat.
7. Pentru efectuarea lucrărilor de verificare, reîncărcare si reparare a stingătoarelor de incendiu, cu exceptia celor care contin anumite gaze fluorurate cu efect de seră
7.1. Instalatie de aplicare a vopselelor - compresor
7.2. Manometru pentru măsurarea presiunii - verificat metrologic/etalonat
7.3. Mijloace tehnice pentru măsurarea cantitătii de substantă de stingere sau agent propulsor, adecvat dimensional (balantă, cântar etc.) - verificat metrologic/etalonat:
- 6 bucată în intervalul 0-20 kg, cu precizie 10 grame sau mai ridicată;
- o bucată de minimum 200 kg, cu precizie 400 grame sau mai ridicată.
7.4. Truse de chei fixe, inelare etc.
7.5. Cilindru gradat pentru apă, spumant etc.
 

ANEXA Nr. 5
la metodologie
 

STRUCTURA-CADRU
a procedurii de lucru specifice
 

1. Scopul procedurii (se va preciza în clar scopul pentru care se elaborează procedura)
2. Domeniul de aplicare (se va preciza în clar domeniul unde se aplică procedura)
3. Definitii/Terminologie (se vor preciza si defini principalii termeni si expresiile folosite în continutul procedurii)
4. Documente de referintă (se va preciza legislatia, actele normative, reglementările, standardele etc. ce urmează să fie aplicate pe timpul efectuării activitătii pentru care se solicită autorizarea)
5. Continutul procedurii:
a) precizări privind modul de efectuare a lucrărilor;
b) precizarea responsabilitătilor persoanelor implicate în activitatea pentru care se solicita autorizarea;
c) precizări privind asigurarea resurselor:
- resurse umane/personal - detinerea competentei necesare efectuării lucrărilor;
- asigurarea instruirii;
- mentinerea înregistrărilor adecvate referitoare la studii, instruire, abilităti si experientă;
- infrastructură:
- clădiri, spatiu de lucru si utilităti asociate;
- servicii suport (transport, comunicare etc);
- mediul de lucru;
d) servicii către clienti:
- analiza cererilor clientilor;
- modalităti de determinare a satisfactiei clientilor;
- modul de tratare si solutionare a reclamatiildr;
e) evidente:
- evidenta lucrărilor efectuate;
- evidenta clientilor;
- evidenta furnizorilor de substante, echipamente, piese de schimb, repere utilizate;
- evidenta aparatelor de măsură si control utilizate si a buletinelor de verificare metrologică/certificatelor de etalonare;
- evidenta rapoartelor de încercare emise de laboratoare de încercări la foc acreditate (pentru lucrări de ignifugare a materialelor combustibile);
            f) măsuri de remediere a lucrărilor necorespunzătoare si de prevenire a aparitiei acestora.
 

            NOTA:
            Evidentele se pot păstra pe suport electronic si/sau pe suport hârtie.
